Na temelju članka 4. stavak 2. Zakona o zaštiti od požara (Narodne novine br. 92/10 i 114/22), članka 24. stavak 1. točka 5. i članka 44. stavak 1. točka 4. Zakona o komunalnom gospodarstvu (Narodne novine, broj [68/18](https://www.zakon.hr/cms.htm?id=35769), [110/18](https://www.zakon.hr/cms.htm?id=35765), [32/20](https://www.zakon.hr/cms.htm?id=43441)) te članka 40. Statuta Grada Makarske (Glasnik Grada Makarske broj 3/21) Gradsko vijeće Grada Makarske na\_\_\_sjednici održanoj dana \_\_\_\_\_\_\_\_\_\_ 2023.g. donosi

**ODLUKU**

**o izmjenama i dopunama Odluke o obavljanju dimnjačarskih poslova**

Članak 1.

U Odluci o obavljanju dimnjačarskih poslova (Glasnik Grada Makarske broj 21/18) članka 6. mijenja se i glasi:

*„(1) ''Pravna osoba, odnosno fizička osoba obrtnik, za obavljanje dimnjačarskih poslova mora ispunjavati sljedeće uvjete:*

*1. da je registrirana za obavljanje dimnjačarskih poslova;*

*2. da ima zaposlenu osobu s odgovarajućom stručnom spremom i/ili položenim*

*majstorskim ispitom za dimnjačara, odnosno da fizička osoba obrtnik ima odgovarajuću*

*stručnu spremu i/ili položen majstorski ispit za dimnjačara;*

*3. da ne postoje obvezni razlozi za isključenje gospodarskog subjekta predviđeni Zakonom o koncesijama;*

*4. da posjeduje osnovni alat za obavljanje dimnjačarskih poslova i osobno računalo.“*

Članak 2.

(1) Ova Odluka o izmjenama i dopunama Odluke o obavljanju dimnjačarskih poslova stupa na snagu osmog dana od dana objave u Glasniku Grada Makarske.

KLASA: 363-01/18-10/5

URBROJ: 2181-6-05-01-23-6

Makarska, \_\_\_\_\_\_\_\_\_\_\_\_\_\_\_ 2023.g.

PREDSJEDNICA GRADSKOG VIJEĆA

Gordana Muhtić, dipl.iur.

**O b r a z l o ž e n j e**

Pravni temelj za donošenje predložene Odluke je članak 4. stavak 2. Zakona o zaštiti od požara (Narodne novine br. 92/10 i 114/22) te članak 24. stavak 1. točka 5. i članak 44. stavak 1. točka 4. Zakona o komunalnom gospodarstvu (Narodne novine, broj [68/18](https://www.zakon.hr/cms.htm?id=35769), [110/18](https://www.zakon.hr/cms.htm?id=35765), [32/20](https://www.zakon.hr/cms.htm?id=43441)).

Prijedlogom ove Odluke mijenja se članak 6. Odluke o obavljanju dimnjačarskih poslova, kojim su propisani uvjeti davanja koncesije za obavljanje dimnjačarskih poslova, koje mora ispunjavati pravna osoba, odnosno fizička osoba obrtnik, budući je uvjete trebalo uskladiti s važećim Zakonom o koncesijama (Narodne novine broj, [69/17](https://www.zakon.hr/cms.htm?id=45892), [107/20](https://www.zakon.hr/cms.htm?id=45889)) u pogledu obveznih razloga za isključenje gospodarskog subjekta, propisanih člankom 24. citiranog Zakona.

Slijedom navedenog, predlaže se Gradskom vijeću usvajanje predložene Odluke o izmjenama i dopunama Odluke o obavljanju dimnjačarskih poslova.

Gradonačelnik

dr.sc. Zoran Paunović