Na temelju odredbe članka 59. stavak 2. i članka 62. stavak 1. i članka 132. Zakona o komunalnom gospodarstvu (NN br. 68/18, 110/18 i 32/20), te članka 40. Statuta Grada Makarske (Glasnik Grada Makarske, br. 3/21), Gradsko vijeće Grada Makarske na \_\_\_ sjednici održanoj dana \_\_\_\_\_\_\_\_\_\_\_ 2023. godine, donosi

**ODLUKU**

**o proglašenju Kačićevog trga - javnim dobrom u općoj uporabi**

**Članak 1.**

Ovom Odlukom gradski trg – Kačićev trg, proglašava se komunalnom infrastrukturom - javnim dobrom u općoj uporabi u vlasništvu Grada Makarske.

Podaci o komunalnoj infrastrukturi iz prethodnog stavka navedeni su tablici kako slijedi:

|  |  |  |  |
| --- | --- | --- | --- |
| *Naziv komunalne infrastrukture* | *Vrsta komunalne infrastrukture* | *Katastarska čestica i katastarska općina* | *Zemljišnoknjižna čestica i katastarska općina* |
| Kačićev trg | trg | dio 4168, dio 4167, dio 4166/2, dio 5314/1, sve u K.O. Makarska-Makar | dio čest.zem. 2174/1 Z.U. 4448  čest.zgr. 120 Z.U. 556,  dio čest.zgr. 140/1 Z.U. 3779 ,  sve u K.O. Makarska-Makar |

**Članak 2.**

Nalaže se Općinskom sudu u Makarskoj izvršiti u zemljišnim knjigama upis komunalne infrastrukture iz članka 1. ove Odluke, kao javnog dobra u općoj uporabi u vlasništvu Grada Makarske.

**Članak 3.**

Ova Odluka stupa na snagu osmog dana od dana objave u Glasniku Grada Makarske.

Klasa: 024-01/23-01/

Ur.broj: 2181-6-04/01-22-

Makarska, \_\_\_\_\_\_\_\_\_\_\_\_\_\_\_\_\_2023.g.

PREDSJEDNICA GRADSKOG VIJEĆA

Gordana Muhtić, dipl.iur.

O b r a z l o ž e n j e

Odredbom članka 59. Zakona o komunalnom gospodarstvu (NN 68/18, 110/18 i 32/20) – u daljnjem tekstu Zakon, propisao je da je komunalna infrastruktura međuostalim i javna prometna površine na kojoj nije dopušten promet motornih vozila.

Odredbom čl. čl. 60. st. 2. Zakona propisano da su trgovi javnoprometne površine na kojima nije dopušten promet motornih vozila

Odredbom čl. 132. Zakona, propisano je da se komunalna infrastruktura evidentira na temelju geodetskog elaborata izvedenog stanja. Obilaskom terena utvrđeno je izvedeno stanje ovog objekta komunalne infrastrukture, te je temeljem tog utvrđenja od strane Trigonometar d.o.o. izrađen Geodetski snimak – Skica s preklopljenim katastarskim planom i Skica s uklopljenim katastarskim planom na temelju kojeg se vode zemljišne knjige, s prikazom izvedenog stanja, a iz kojih snimaka je vidljivo da predmetna komunalna infrastruktura obuhvaća upravo predmetne čest.zem. iskazane u čl. 1. Odluke

Izvedeno stanje Kačićevog trga prikazano na Skici Trigonometar d.o.o. nepromijenjeno je od izgradnje Trga polovinom 70-tih godina prošlog stoljeća, a Trg je u cijelom svom obuhvatu definiran postojećim kamenim zidovima unazad više od 200 godina, rubovima postojećih zgrada, te kamenim pločama i rubnjacima i kamenim stepenicama

Slijedom navedenog, predlaže se Gradskom vijeću usvojiti predloženu Odluku.

Zamjenik pročelnika

Bojan Mileta, dipl.iur.