Na temelju članka 71. Zakona o komunalnom gospodarstvu ("Narodne novine" broj 68/18, 110/18 i [32/20](https://www.zakon.hr/cms.htm?id=43441)) i članka 55. Statuta Grada Makarske (Glasnik Grada Makarske broj 3/21) Gradonačelnik Grada Makarske podnosi Gradskom vijeću Grada Makarske

**IZVJEŠĆE**

**O IZVRŠENJU PROGRAMA GRAĐENJA KOMUNALNE INFRASTRUKTURE**

**za 2022. godinu**

Program građenja komunalne infrastrukture za 2022. objavljen je u Glasniku Grada Makarske broj 23/21, 2/22 i 27/22.

Tijekom 2022. godine izvršeni su slijedeći radovi planirani u Programu građenja komunalne infrastrukture za 2022.g.:

|  |  |  |  |  |
| --- | --- | --- | --- | --- |
| **Opis i opseg radova** | | **Planirano** | **Ostvareno** | **Indeks**  **%** |
| **I.** | **Javne površine** | **10.065.000,00** | **3.760.172,43** | **37,36** |
| 1. | Trg ispred crkve Kraljice mira na Zelenci | 200.000,00 | 42.500,00 | 21,25 |
| 2. | Dječja igrališta, bočališta | 600.000,00 | 469.733,34 | 78,29 |
| 3. | Izgradnja i rekonstrukcija Gradske plaže | 800.000,00 | 0,00 | 0,00 |
| 4. | Izgradnja parkova i javnih zelenila | 800.000,00 | 300.018,02 | 37,50 |
| 5. | Izgradnja i rekonstrukcija ostalih javnih površina Grada | 800.000,00 | 729.616,82 | 91,20 |
| 6. | Izgradnja i rekonstrukcija Trga Hrpina | 400.000,00 | 46.250,00 | 11,56 |
| 7. | Izgradnja javnih parkirališta | 1.500.000,00 | 51.875,00 | 3,46 |
| 8. | Izgradnja šetnice od hotela Romana do potoka u Krvavici | 715.000,00 | 83.750,00 | 11,71 |
| 9. | Izgradnja pješ.staze od križ.Zadarske ul. sa ŽC 6196 do VELPRO-a | 50.000,00 | 0,00 | 0,00 |
| 10. | Put endema - ePATH | 3.100.000,00 | 1.927.887,08 | 62,19 |
| 11. | Ulica Ilije Despota | 500.000,00 | 50.490,63 | 10,10 |
| 12. | Rekonstrukcija pješačkih ulica u staroj jezgri | 400.000,00 | 35.743,75 | 8,94 |
| 13. | Izgradnja parka za pse | 150.000,00 | 22.307,79 | 14,87 |
| 14. | Izgradnja vježbališta za odrasle | 50.000,00 | 0,00 | 0,00 |
|  | | | | |
| **II.** | **Otkup zemljišta za nerazvrstane ceste** | **2.500.000,00** | **347.102,98** | **13,88** |
| 1. | Zemljište za nerazvrstane ceste | 2.500.000,00 | 347.102,98 | 13,88 |
|  | | | | |
| **III.** | **Nerazvrstane ceste** | **8.569.000,00** | **3.957.547,18** | **46,18** |
| 1. | Nastavak izgradnje Starog Velikobrdskog puta | 15.000,00 | 0,00 | 0,00 |
| 2. | Izgradnja i rekons. Ulice Put Moče | 50.000,00 | 46.500,25 | 93,00 |
| 3. | Izgradnja i rekonstrukcija ulica u Velikom Brdu | 250.000,00 | 174.234,36 | 69,69 |
| 4. | Izgradnja i rekonstrukcija ulica na predjelu Dugiš | 100.000,00 | 40.612,50 | 40,61 |
| 5. | Izgradnja i rekons. ostalih nerazvrst. cesta grada Makarske | 1.200.000,00 | 775.890,90 | 64,66 |
| 6. | Izgradnja prometnica u obuhvatu UPU Zelenka 2 | 100.000,00 | 17.125,00 | 17,13 |
| 7. | Izgradnja prometnica u obuhvatu UPU Bilaje 1 | 100.000,00 | 32.500,00 | 32,50 |
| 8. | Izgradnja prometnica iz obuhvata UPU Batinići | 100.000,00 | 112.500,00 | 112,50 |
| 9. | Izgradnja nastavka ulice od zgrada POS-a do Lulićeve | 100.000,00 | 6.250,00 | 6,25 |
| 10. | Izgradnja i rekonstrukcija nadvožnjaka na D-8 (Put Makra) | 150.000,00 | 0,00 | 0,00 |
| 11. | Spojna cesta Makar-D8 | 100.000,00 | 0,00 | 0,00 |
| 12. | Izgradnja nastavka ul. K.Meštrovića s izlazom na D8 | 250.000,00 | 25.000,00 | 10,00 |
| 13. | Izgradnja križanja Zrinsko-frankopanske ulice sa D8 | 4.000,00 | 3.750,00 | 93,75 |
| 14. | Spoj Kotiške ulice na D8 s pothodnikom Bilaje | 1.700.000,00 | 0,00 | 0,00 |
| 15. | Rekonstrukcija Kotiške ulice | 100.000,00 | 0,00 | 0,00 |
| 16. | Izgradnja i rekonstrukcija ulice Put Volicije | 200.000,00 | 108.500,00 | 54,25 |
| 17. | Križanje kod POS-a - semaforizacija | 100.000,00 | 24.500,00 | 24,50 |
| 18. | Rekonstrukcija ulice Ruđera Boškovića | 750.000,00 | 33.750,00 | 4,50 |
| 19. | Izgradnja i rekonstrukcija ulice Put Požara | 10.000,00 | 5.750,00 | 57,50 |
| 20. | Rekonstrukcija sjevernog dijela ulice Slikara Gojaka | 200.000,00 | 171.680,34 | 85,84 |
| 21. | Izgradnja nastavka ulice Kralja P. Krešimira IV | 100.000,00 | 47.125,00 | 47,13 |
| 22. | Rekonstrukcija nastavka ulice Velika Vrata | 500.000,00 | 15.750,00 | 3,15 |
| 23. | Izgradnja prometnica u obuhvatu UPU Zapad 2 | 150.000,00 | 81.000,00 | 54,00 |
| 24. | Izgradnja ulice I.G.Kovačića | 2.240.000,00 | 2.235.128,83 | 99,78 |
|  | | | | |
| **IV.** | **Groblja** | **100.000,00** | **32.675,00** | **32,68** |
| 1. | Sanacija i rekonstrukcija Groblja sv. Križ u Makarskoj | 100.000,00 | 32.675,00 | 32,68 |
|  | | | | |
| **V.** | **Javna rasvjeta** | **600.000,00** | **388.325,00** | **64,72** |
| 1. | Temeljenje, kabliranje i postavljanje novih rasvjetnih tijela | 600.000,00 | 388.325,00 | 64,72 |
|  |  |  |  |  |
| **VI.** | **Opskrba pitkom vodom** | **100.000,00** | **0,00** | **0,00** |
| 1. | Izgradnja vodoopskrbnog sustava na području Grada Makarske | 100.000,00 | 0,00 | 0,00 |
|  |  |  |  |  |
| **VII** | **Odvodnja i pročišćavanje otpadnih voda** | **1.520.000,00** | **220.558,75** | **14,51** |
| 1. | Izgradnja kanalizacijskog sustava na području Grada | 170.000,00 | 163.458,75 | 96,15 |
| 2. | Izgradnja oborinskog sustava na području Grada | 1.350.000,00 | 57.100,00 | 4,23 |
|  |  |  |  |  |
| **VIII** | **Participativno budžetiranje** | **750.000,00** | **650.482,03** | **86,73** |
| 1. | Participativno budžetiranje - izgradnja | 750.000,00 | 650.482,03 | 86,73 |

|  |  |  |  |  |
| --- | --- | --- | --- | --- |
| **REKAPITULACIJA** | | **Planirano** | **Ostvareno** | **Indeks%** |
| I | Javne površine | 10.065.000,00 | 3.760.172,43 | 37,36 |
| II | Otkup zemljišta za nerazvrstane ceste | 2.500.000,00 | 347.102,98 | 13,88 |
| III | Nerazvrstane ceste | 8.569.000,00 | 3.957.547,18 | 46,18 |
| IV | Groblja | 100.000,00 | 32.675,00 | 32,68 |
| V | Javna rasvjeta | 600.000,00 | 388.325,00 | 64,72 |
| VI | Opskrba pitkom vodom | 100.000,00 | 0,00 | 0,00 |
| VII | Odvodnja i pročišćavanje otpadnih voda | 1.520.000,00 | 220.558,75 | 14,51 |
| VIII | Participativno budžetiranje | 750.000,00 | 650.482,03 | 86,73 |
| **UKUPNO** | | **24.204.000,00** | **9.356.863,37** | **38,66** |

**Program građenja komunalne infrastrukture za 2023. realiziran je iz slijedećih izvora:**

|  |  |  |  |  |
| --- | --- | --- | --- | --- |
|  |  | **Planirano** | **Ostvareno** | **Indeks %** |
| I. | Prihodi od komunalnog doprinosa | 19.844.000,00 | 8.931.530,52 | 45,01 |
| II. | Prihodi od naknada za vodoopskrbu i odvodnju | 260.000,00 | 72.111,63 | 27,74 |
| III. | Prihodi od koncesija i koncesijskih odobrenja | 1.515.000,00 | 83.750,00 | 5,53 |
| IV. | Prihodi od naknade za nezakonito izgrađene zgrade | 30.000,00 | 15.000,00 | 50,00 |
| V. | Inozemne donacije | 2.545.000,00 | 0,00 | 0,00 |
| VI. | Prihodi od prodaje nefinancijske imovine | 0,00 | 46.250,00 | 0,00 |
| VII. | Opći prihodi i primici | 0,00 | 116.874,10 | 0,00 |
| VIII. | Prihodi od komunalne naknade | 10.000,00 | 0,00 | 0,00 |
| IX. | Vlastiti prihodi | 0,00 | 91.347,12 | 0,00 |
| **UKUPNO** | | **24.204.000,00** | **9.356.863,37** | **38,66** |

KLASA: 400-04/23-01/17

URBROJ: 2181-6-05-01-23-1

Makarska, 19. svibnja 2023.g. Gradonačelnik

dr.sc. Zoran Paunović

**Obrazloženje**

Odredbom članka 71. Zakona o komunalnom gospodarstvu ("Narodne novine" broj 68/18, 110/18 i [32/20](https://www.zakon.hr/cms.htm?id=43441)) propisano je da gradonačelnik odnosno općinski načelnik podnosi predstavničkom tijelu jedinice lokalne samouprave izvješće o izvršenju programa građenja komunalne infrastrukture za prethodnu kalendarsku godinu, istodobno s izvješćem o izvršenju proračuna jedinica lokalne samouprave, a navedeno izvješće objavljuje se u službenom glasilu jedinice lokalne samouprave.

Programom građenja komunalne infrastrukture za 2022. (Glasnik Grada Makarske broj 23/21, 2/22 i 27/22) utvrđeni su objekti i uređaji komunalne infrastrukture čija je realizacija planirana tijekom 2022. godine.

U Programu građenja komunalne infrastrukture za 2022., koji uključuje 45 aktivnosti planirano je ukupno 24.204.000,00 kn, a realizirano ukupno 9.356.863,37 kn, odnosno 38,66 %. Navedeni program je uglavnom izvršen u skladu s planom, dok su odstupanja bila kod slijedećih aktivnosti:

1. Podprogram Javne površine

* za trg ispred Crkve Kraljice mira utrošeno je 42.500,00 kuna od ukupno planiranih 200.000,00 kn odnosno 21,25 % iz razloga što je izrada projekata prenesena i planirana u 2023.
* za izgradnju i rekonstrukciju Gradske plaže utrošeno je 0,00 kuna od ukupno planiranih 800.000,00 kuna iz razloga što nije bilo potrebe za daljnjim ulaganjima.
* Za izgradnju parkova i javnih zelenila od ukupno planiranih 800.000,00 kn utrošeno je 300.018,02 kn, odnosno 37,50 % iz razloga što je dio radova prebačen u 2023.
* za izgradnju i rekonstrukciju Trga Hrpina utrošeno je 46.250,00 kuna od ukupno planiranih 400.000,00 kn iz razloga što je bila potrebna izmjena projekta te dodatne suglasnosti koje su odgodile početak izvedbe projekta.
* za izgradnju i rekonstrukciju javnih parkirališta utrošeno je 51.875,00 kuna od ukupno planiranih 1.500.000,00 kuna odnosno 3,46% iz razloga što se u većini planiranih parkirališta čekalo na dodatne suglasnosti u svrhu postizanja pravnog interesa.
* za izgradnju šetnice od hotela Romana do potoka u Krvavici utrošeno je 83.750,00 kuna od ukupno planiranih 715.000,00 kuna iz razloga što je bilo potrebno prvo utvrditi granicu pomorskog dobra, a nakon nje napraviti reviziju projekta, kako bi se zahvat izveo prema pravilima struke.
* za izgradnju pješačke staze od križanja Zadarske ulice sa ŽC 6196 do VELPRO-a utrošeno je 0,00 kuna od ukupno planiranih 50.000,00 kuna iz razloga što je na naplatu nije došao glavni projekt.
* za ulicu Ilije Despota utrošeno je 50.490,63 kuna od ukupno planiranih 500.000,00 iz razloga što su radovi započeli krajem 2022. godine, a završeni su početkom 2023.
* za rekonstrukciju pješačkih ulica u staroj jezgri od ukupno planiranih 400.000,00 kn utrošeno je 35.743,75 kn jer je projekt uređenja spojne ulice s Kalalargom započet krajem godine te će biti završen početkom 2023. godine, a odvojak Prvosvibanjske ulice odgođen je za 2023.
* za izgradnju Parka za pse od ukupno planiranih 150.000,00 kn utrošeno je 22.307,79 kn odnosno 14,87% jer je su u 2022 naručene sprave za pse, ali je trebalo rješiti imovinsko-pravne odnose sa hrvatskim šumama za zakup zemljišta, pa je realizacija prijekta prenesena u 2023.
* za izgradnju vježbališta za odrasle utrošeno je 0,00 kuna od ukupno planiranih 50.000,00 kuna iz razloga što je bilo potrebno definirati novu lokaciju te je realizacija planirana u 2023.

1. Podprogram otkup zemljišta za nerazvrstane ceste

* Za otkup zemljišta za nerazvrstane ceste od ukupno planiranih 2.500,000,00 kn utrošeno je 347.102,98 kn odnosno 13,88 % iz razloga što proces rješavanja imovinsko-pravnih odnosa nije okončan te je njihovo rješavanje preneseno u iduću godinu.

1. Podprogram nerazvrstane ceste

* za izgradnju i rekonstrukciju ulica na predjelu Dugiš utrošeno je 40.612,50 kuna od ukupno planiranih 100.000,00 kuna, jer nije bilo potrebe za dodatnim ulaganjima.
* za izgradnju prometnica u obuhvatu UPU Zelenka 2 utrošeno je 17.125,00 kuna od ukupno planiranih 100.000,00 kuna, što se odnosi na tehničku dokumentaciju koja prethodi postizanju pravnog interesa za izgradnju iste.
* Za izgradnju prometnica iz obuhvata UPU Bilaje 1 od ukupno planiranih 100.000,00 kn ostvareno je 32.500,00 kn, zbog toga što nisu riješeni imovinsko-pravni odnosi te nije naručen glavni projekt za ishođenje građevinske dozvole.
* Za izgradnju prometnica iz obuhvata UPU Batinići planirano je 100.000,00 kn, a utrošeno 112.500,00 kn, odnosno 112,50% jer je bilo potrebno izraditi dodatna geodetska snimanja terena.
* za izgradnju nastavka ulice od zgrada POS do Lulićeve od ukupno planiranih 100.000,00 kn utrošeno je 6.250,00 kuna iz razloga što se odustalo od izgradnje nastavka ulice, jer nije moguće izvesti nastavak ulice zbog razlike u visini cesta.
* za izgradnju i rekonstrukciju nadvožnjaka na D8 (Put Makra) od ukupno planiranih 150.000,00 kn utrošeno je 0,00 kuna iz razloga što nisu riješeni imovinsko-pravni odnosi.
* Za spojnu cestu Makar-D8 od ukupno planiranih 100.000,00 kn utrošeno je 0,00 kuna iz razloga što nisu riješeni imovinsko-pravni odnosi.
* za izgradnju nastavka ulice Kipara Meštrovića s izlazom na D8 od ukupno planiranih 250.000,00 kn utrošeno je 25.000,00 kuna iz razloga što se naišlo na poteškoće prilikom izrade idejnog projekta u vidu pravnog interesa, a izrada istog nastavlja se u 2023. godini.
* za izgradnju spoja Kotiške ulice na D8 s pothodnikom Bilaje od ukupno planiranih 1.700.000,00 kn utrošeno je 0,00 kuna iz razloga što se čeka ovjera Ugovora o zamjeni nekretnina od strane HEP-a, bez čega nemamo dokaz pravnog interesa koji je neophodan za izdavanje građevinske dozvole.
* Za rekonstrukciju Kotiške ulice od ukupno planiranih 100.000,00 kn utrošeno je 0,00 kn iz razloga što se čeka izrada projektne dokumentacije prilikom čije provedbe je izrada idejnog rješenja zahtjevala neočekivano dug angažman projektanta zbog veoma kompleksne situacije sa uređenjem raskrižja istoimene ulice sa Ulicom Stjepana Ivičevića i Alkarske ulice.
* za izgradnju križanja kod POS-a semaforizacija od ukupno planiranih 100.000,00 kn utrošeno je 24.500,00 kuna odnosno 24,50 % iz razloga što će preostali dio radova biti nastavljen u 2023. godini, a nakon pravomoćne građevinske dozvole.
* za rekonstrukciju ulice Ruđera Boškovića utrošeno je 33.750,00 kuna od ukupno planiranih 750.000,00 kuna iz razloga što je početak radova planiran početkom 2023. godine.
* za izgradnju nastavka ulice Kralja P. Krešimira IV. utrošeno je 47.125,00 kuna od ukupno planiranih 100.000,00 kuna iz razloga što je lokacijska dozvola ishođenje pred kraj 2022. godine te je naručen glavni projekt za ishođenje građevinske dozvole koji još nije stigao na naplatu.
* za rekonstrukciju nastavka ulice Velika Vrata utrošeno je 15.750,00 kuna od planiranih 500.000,00 kuna iz razloga što se početak radova planira u 2023. godini.

1. Podprogram Groblja

* za sanaciju i rekonstrukciju groblja Sv. Križ u Makarskoj utrošeno je 32.675,00 kuna od ukupno planiranih 100.000,00 kuna, jer se ukazala potreba za radovima na održavanju u visini utrošenog iznosa.

5. Podprogram Javna rasvjeta

* za temeljenje, kabliranje i postavljanje novih rasvjetnih tijela planirano je 600.000,00 kuna, a utrošeno je 388.325,00 kuna jer se radovi planiraju izvoditi početkom 2023. godine

6. Podprogram Opskrba pitkom vodom

* za izgradnju vodoopskrbnog sustava na području Grada planirano je 100.000,00 kn, a utrošeno 0,00 kn, jer nije bilo potrebe za izvođenjem tih radova.

7. Odvodnja i pročišćavanje otpadnih voda

* za izgradnju oborinskog sustava na području Grada za što je planirano 1.350.000,00 kn utrošeno je 57.100,00 kn, odnosno 4,23 % jer je veći dio radova prebačen za 2023. godinu.

Slijedom navedenog, podnosi se Gradskom vijeću izvješće o izvršenju programa građenja komunalne infrastrukture za 2022.

Gradonačelnik

dr.sc. Zoran Paunović